title: Recomandare de decizie a Consiliului privind existenţa unui deficit excesiv în Regatul Unit

text:
     RO

RO        RO
 ---pagebreak---      COMISIA COMUNITĂŢILOR EUROPENE

                                     Bruxelles, 2.7.2008
                                     SEC(2008) 2201 final

                       Recomandare de

                 DECIZIE A CONSILIULUI

     privind existența unui deficit excesiv în Regatul Unit

                    (prezentată de Comisie)

RO                                                            RO
 ---pagebreak---                                           EXPUNERE DE MOTIVE

     Articolul 104 din Tratat stabilește o procedură de deficit excesiv (PDE) pentru a garanta că
     statele membre evită deficitele publice excesive sau le corectează atunci când apar. Procedura
     de deficit excesiv este, de asemenea, descrisă în Regulamentul (CE) nr. 1467/97 al Consiliului
     „privind accelerarea și clarificarea aplicării procedurii de deficit excesiv”1, care face parte din
     Pactul de stabilitate și creștere. Cu toate acestea, deși majoritatea dispozițiilor se aplică
     Regatului Unit la fel ca și altor țări care nu fac parte din zona euro, articolul 5 din Protocolul
     privind anumite dispoziții cu privire la Regatul Unit prevede că obligația din articolul 104
     alineatul (1) din tratat de evitare a deficitelor publice excesive nu se aplică Regatului Unit
     decât dacă trece la a treia fază a uniunii economice și monetare2. În schimb, atâta timp cât este
     în faza a doua a uniunii economice și monetare, în conformitate cu articolul 116 alineatul (4)
     din tratat Regatul Unit „se străduie să evite deficitele excesive”. Procedura de deficit excesiv
     se aplică Regatului Unit pe baza unui exercițiu financiar (care se desfășoară din aprilie până
     martie).

     La sfârșitul anilor '90, Regatul Unit a făcut eforturi mari de consolidare fiscală, care au dus la
     o ameliorare a soldului bugetului general de la un deficit de 3,8% din PIB în 1996/1997 la un
     excedent de 1,3% în 1999/2000. De asemenea, datoria publică brută a scăzut de la peste 50%
     din PIB în 1996/1997 la sub 36,8% în 2002/2003. Ulterior, guvernul a adoptat o politică
     bugetară mai relaxată, în principal ca urmare a unui obiectiv politic explicit de creștere a
     cheltuielilor cu serviciile publice. În consecință, soldul bugetului general a trecut de la o
     poziție excedentară la sfârșitul anilor '90 la un deficit de 3,2% din PIB în 2003/2004 și de
     3,5% în 2004/2005. Cu output-gap-ul menținându-se pozitiv în această perioadă, acest lucru a
     fost echivalent cu o deteriorare a soldului structural cu 4¾ puncte procentuale din PIB3 între
     1999/2000 și 2004/2005. Între acești ani, raportul cheltuielilor publice în PIB a crescut cu
     aproximativ 4½ puncte procentuale, la 43,2%, formarea brută de capital fix crescând de la
     1,3% din PIB la 1,8%. La 21 septembrie 2005, Comisia a inițiat o procedură de deficit excesiv
     pentru Regatul Unit cu adoptarea unui raport în conformitate cu articolul 104 alineatul (3), iar
     la 24 ianuarie 2006, Consiliul a decis că în Regatul Unit există un deficit excesiv. Poziția
     bugetară s-a îmbunătățit în 2005/2006 și 2006/2907, în ultimul an deficitul global scăzând la
     2,6% din PIB. Ținând seama de deficitul pe 2006/2007 și de previziunile din primăvara anului
     2007, Comisia a adoptat la 12 septembrie 2007 o recomandare de decizie a Consiliului de
     abrogare a procedurii de deficit excesiv împotriva Regatului Unit. La 9 octombrie 2007,
     ECOFIN a decis să abroge procedura de deficit excesiv în conformitate cu articolul 104
     alineatul (12) din tratat.

     În perioada 2007-2008, creșterea slabă a veniturilor, în special datorită rambursărilor mai
     ridicate a impozitului pe profit perceput în plus în anii anteriori și veniturilor mai mici din
     activitățile de extracție a petrolului și gazului, au condus la o înrăutățire a poziției bugetare a
     Regatului Unit. S-a estimat atât din previziunile serviciilor Comisiei din primăvara anului
     2008, cât și din datele raportate de Regatul Unit în martie 2008, că deficitul în 2007/2008 a

     1
            JO L 209, 2.8.1997, p. 6. Regulament modificat prin Regulamentul (CE) nr. 1056/2005 (JO L 174,
            7.7.2005, p.5) Se ține, de asemenea, seama de avizul Comitetului economic și financiar în legătură cu
            „Specificațiile privind punerea în aplicare a Pactului de stabilitate și creștere și orientările privind
            formatul și conținutul programelor de stabilitate și de convergență”, aprobat de Consiliul ECOFIN la 11
            octombrie 2005.
     2
            http://eur-lex.europa.eu/LexUriServ/LexUriServ.do?uri=CELEX:12006E/PRO/25:EN:HTML
     3
            Estimată de serviciile Comisiei, aplicându-se metodologia comună pentru estimarea output gaps.

RO                                                        2                                                            RO
 ---pagebreak---      crescut la 2,9% din PIB4. Conform estimațiilor, politica bugetară a fost din nou prociclică în
     2007/2008, deficitul structural înrăutățindu-se cu ¼% din PIB într-un context economic încă
     favorabil5.

     Conform datelor PDE notificate de autoritățile Regatului Unit în martie 20086 , s-a preconizat
     că în 2008/2009 deficitul public al Regatului Unit va atinge 3,2% din PIB, depășind astfel
     valoarea de referință de 3% din PIB; acest nivel a fost identic cu cel publicat în bugetul
     Regatului Unit din martie 2008. Anunțul ulterior privind politica, din 13 mai, de reducere a
     impozitului pe venituri în 2008/2009 finanțată prin împrumuturi suplimentare, are ca rezultat
     o creștere a nivelului planificat al deficitului cu 0,2 puncte procentuale7 comparativ cu
     notificarea, toate celelalte condiții rămânând neschimbate. Valoarea deficitului pe 2008/2009
     din notificare reprezintă dovada prima facie a unui deficit planificat excesiv în Regatul Unit
     în sensul tratatului și al Pactului de stabilitate și creștere, iar anunțul mai recent de politică
     trebuie considerat o dovadă în plus. În consecință, Comisia a adoptat la 11 iunie 2008 un
     raport de evaluare a îndeplinirii cerințelor tratatului referitoare la criteriile deficitului și
     datoriei, în conformitate cu articolul 104 alineatul (3) din tratat.

     Raportul a concluzionat că, deși peste valoarea de referință din tratat de 3% din PIB, deficitul
     planificat pe 2008/2009, așa cum a fost notificat în luna martie 2008, a fost aproape de această
     valoare. Excedentul peste valoarea de referință de 3% din PIB nu a fost excepțional. Mai ales,
     nu a rezultat ca urmare a unui eveniment neobișnuit aflat în afara controlului autorităților
     Regatului Unit, nici nu a fost consecința unei scăderi severe a activității economice.
     Previziunile serviciilor Comisiei din primăvara anului 2008 preconizează încetinirea creșterii
     economice a Regatului Unit în 2008 și 2009 cu rate anuale sub potențial. Cu toate acestea,
     creșterea anuală a PIB este estimată să atingă 1,7% în 2008 și 1,6% în 2009. În ceea ce
     privește caracterul provizoriu, serviciile Comisiei prevăd că nivelul deficitului în 2009/2010
     se va menține peste 3%, situația economică slabă făcându-se simțită în creșterea mai lentă a

     4
            Datele comunicate de către Regatul Unit în martie 2008 indică un deficit public de 2,8% din PIB în
            2007/2008. Cu toate acestea, informațiile raportate de Regatul Unit privind împrumuturile nete ale
            statului sunt majorate cu 1,0 miliard GBP de serviciile Comisiei pentru a asigura coerența înregistrării
            încasărilor din acordare de licențe UMTS. Acest lucru duce la creșterea nivelului deficitului la 2,9% din
            PIB în 2007/2008.
     5
            Datele provizorii privind finanțele sectorului public pentru mai 2008, publicate la 19 iunie 2008, și
            datele privind conturile naționale, publicate la 27 iunie 2008, sugerează un deficit public general în
            2007/2008 pe o bază PDE de 2,8% din PIB, cu 0,1 puncte procentuale mai puțin decât s-a estimat în
            bugetul pe 2008 și în previziunile din primăvara anului 2008. Rezultatul ușor peste așteptări s-a datorat
            în principal unei revizuiri descendente a cifrelor publicate anterior pentru cheltuielile curente ale
            administrației centrale, care ceteris paribus implică, de asemenea, un deficit structural mai mic cu 0,1%
            din PIB în 2007/2008. Pe baza ipotezei că nu vor exista alte modificări de politică, previziunea din
            primăvara anului 2008 presupune că administrația va adera la planurile de cheltuieli primare neciclice
            anunțate în bugetul pe 2008, care sunt practic neschimbate față de cele din raportul de analiză globală a
            cheltuielilor din 2007. Cheltuielile departamentelor, mai scăzute în 2007/2008, nu vor trece în
            cheltuielile planificate pentru 2008/2009 și 2009/2010, având în vedere că în raportul de analiză globală
            a cheltuielilor din 2007 au fost stabilite limitele pentru cheltuielile departamentelor pentru aceste
            perioade. Într-adevăr, conform schemei de flexibilitate la sfârșit de an (EYF), departamentelor li se
            permite să reporteze de la un an la altul sumele necheltuite din alocațiile pe departamente.
     6
            În conformitate cu Regulamentul (CE) nr. 3605/93 al Consiliului, statele membre trebuie să raporteze
            Comisiei nivelurile planificate și efective ale deficitului public și datoriei de două ori pe an. Cea mai
            recentă notificare din partea Regatului Unit poate fi găsită la:
            http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.
     7
            În anunțul guvernului Regatului Unit privind impozitul pe venituri, publicat la 13 mai 2008, costul
            reducerii impozitului pe venituri a fost stabilit la 2,7 miliarde GBP în 2008/2009, ceea ce corespunde,
            conform estimărilor Comisiei, la 0,2% din PIB.

RO                                                         3                                                            RO
 ---pagebreak---      veniturilor. Declarația guvernului din 13 mai 2008 nu obligă guvernul să ofere în 2009/2010
     aceeași compensație ca și cea oferită în 2008/20098. Totuși, aceasta prezintă un risc pentru
     2009/2010 de depășire a deficitului, comparativ cu planurile bugetare din martie 2008, cu un
     impact ceteris paribus similar asupra previziunii din primăvară.

     Nivelul datoriei publice se menține mult sub valoarea de referință de 60% (datele din luna
     martie comunicate în cadrul procedurii de deficit excesiv indică un nivel de 43% din PIB9 în
     exercițiul financiar 2007/2008), deși prevăzut a fi în creștere până în 2009/2010.

     În conformitate cu dispozițiile tratatului și cu Pactul de stabilitate și creștere, Comisia
     analizează în raportul său și „alți factori relevanți”. Conform Pactului de stabilitate și creștere,
     acești factori pot fi luați în considerare în etapele care conduc la decizia privind existența unui
     deficit excesiv numai dacă este îndeplinită integral dubla condiție - ca deficitul să rămână
     apropiat de valoarea de referință și ca excedentul peste valoarea de referință să fie temporar.
     În acest caz, dubla condiție nu este îndeplinită.

     În consecință, analiza Comisiei indică faptul că nu este îndeplinit criteriul deficitului din
     tratat, în timp ce criteriul datoriei este respectat.

     Articolul 104 alineatul (4) din tratat prevede că „Comitetul menționat la articolul 114 [și
     anume Comitetul economic și financiar] emite un aviz cu privire la raportul Comisiei”.
     Comisia a emis avizul la 25 iunie 2008; acest aviz este în concordanță cu evaluarea făcută de
     Comisie în raportul său și confirmă faptul că excedentul peste valoarea de referință nu poate fi
     considerat excepțional sau temporar.

     Comisia, luând în considerare raportul său și avizul Comitetului Economic și Financiar, este
     de părere că în Regatul Unit există un deficit excesiv. Acest aviz, adoptat de Comisie la 2 iulie
     2008, este adresat Consiliului în conformitate cu articolul 104 alineatul (5) din tratat. Comisia
     recomandă Consiliului să decidă în acest sens în conformitate cu articolul 104 alineatul (6).

     De asemenea, Comisia transmite Consiliului o recomandare pentru o recomandare a
     Consiliului adresată Regatului Unit în vederea încetării situației de deficit excesiv, în
     conformitate cu articolul 104 alineatul (7) din tratat. În conformitate cu Regulamentul (CE)
     nr. 1467/97 al Consiliului, recomandarea Consiliului „stabilește un termen limită pentru
     corectarea deficitului excesiv, care trebuie să se încheie în anul ce urmează după identificarea
     sa, dacă nu sunt circumstanțe speciale. În recomandare, Consiliul solicită statului membru să
     realizeze o îmbunătățire anuală minimă de 0,5 % din PIB ca valoare de referință, în soldul său
     ajustat ciclic, din care se deduc măsurile punctuale și cele temporare, pentru a garanta
     realizarea corectării deficitului excesiv în termenul limită prevăzut de recomandare”.

     În cazul Regatului Unit, evaluarea globală a factorilor menționați în raport în temeiul
     articolului 104 alineatul (3) nu sugerează existența unor circumstanțe speciale care să justifice
     abaterea de la termenul limită standard pentru corectarea deficitului. În timp ce creșterea PIB
     se preconizează să scadă în 2008 și 2009 față de ratele de creștere potențiale, conducând astfel
     la apariția unui output gap negativ, creșterea PIB se preconizează să se mențină pozitivă pe
     întreg orizontul previziunilor de primăvară la niveluri anuale de peste 1,5% în 2008 și 2009.
     Pentru a reduce deficitul global sub valoarea de referință de 3% din PIB în 2009/2010,
     autoritățile din Regatul Unit ar trebui să realizeze o consolidarea structurală în 2009/2010 care

     8
            În raportul bugetar prealabil din toamna anului 2008 se așteaptă și alte anunțuri de politică.
     9
            Folosind PIB-ul ajustat pentru serviciile de intermediere financiară măsurate indirect (SIFMI).

RO                                                         4                                                  RO
 ---pagebreak---      să permită o îmbunătățire anuală minimă de 0,5% din PIB așteptată în temeiul articolului 3
     alineatul (4) din Regulamentul (CE) nr. 1467/97. Trebuie stabilit un termen limită pentru
     corectarea deficitului excesiv în conformitate cu regulamentul menționat anterior, care
     prevede ca această corecție să se încheie în anul ce urmează după identificarea sa. În cazul
     Regatului Unit, identificarea s-a făcut în anul 2008 pe baza unui deficit planificat peste
     valoarea de referință de 3% din PIB în 2008/2009.

     În consecință, în recomandare, corecția bugetară trebuie realizată cel târziu până în exercițiul
     financiar 2009/2010.

     Regatul Unit: Evoluții macroeconomice și bugetarea
                                            2004/05     2005/06     2006/07     2007/08         2008/09               2009/10
                                                                                Buget                 Buget
                                                                                COM                   COM
                                                                                2008                  2008
     PIB real (variație %)b                   3,3         1,8           2,9       3,0        1,7      2,0          1,6      2½
     PIB potențial (variație %)b,c            2,7         2,7           2,8       2,7        2,4      2½           2,3      2½
     Output gap (% din PIB
                                              0,7         -0,1          0,0       0,4        -0,3       -0,6       -1,0       -0,6
     potențial)b,c
     Soldul bugetului general                  3,5        3,1         2,6         2,9         3,3        3,2        3,3        2,8
     Soldul primar                            -1,4        -1,0        -0,4        -0,7       -1,1       -1,2       -1,2       -0,8
     Măsuri one-off și alte măsuri
                                                -         0,3            -          -          -          -          -          -
     temporare
     Formarea brută de capital fix             1,8        0,6         1,8         1,9         2,0        2,0        1,9        2,0
     Sold ajustat ciclicc,d                   -3,7        -3,0        -2,7        -3,0       -3,1       -2,9       -2,9       -2,6
     Sold primar ajustat ciclic               -1,7        -0,9        -0,6        -0,8       -0,9       -0,9       -0,8       -0,6
     Sold structurald,e                       -3,7        -3,3        -2,7        -3,0       -3,1       -2,9       -2,9       -2,6
     Soldul primar structural                 -1,7        -1,2        -0,6        -0,8       -0,9       -0,9       -0,8       -0,6
     Note:
     a
       În procent din PIB, cu excepția unor dispoziții contrare.
     Date în funcție de anul calendaristic. Cifrele indicate în coloana 2004/2005 se referă la anul calendaristic 2004.
     c
       Creșterea PIB-ului potențial, output gaps și soldurile ajustate ciclic atribuite bugetului pe 2008 sunt raportate astfel cum au
     fost recalculate de serviciile Comisiei pe baza informațiilor din buget.
     d
       Soldul ajustat ciclic și soldul structural pentru 2007/2008 sunt estimate în bugetul pe 2008 la valoarea de 2,8% din PIB
     (recalculate de serviciile Comisiei).
     e
       Sold ajustat ciclic, exceptând măsurile one-off și alte măsuri temporare.
     Sursa: Eurostat și previziunile serviciilor Comisiei din primăvara anului 2008.

RO                                                                  5                                                                    RO
 ---pagebreak---                                                Recomandare de

                                        DECIZIE A CONSILIULUI

                          privind existența unui deficit excesiv în Regatul Unit

     CONSILIUL UNIUNII EUROPENE,

     având în vedere Tratatul de instituire a Comunității Europene, în special articolul 104
     alineatul (6),

     având în vedere recomandarea Comisiei,

     având în vedere observațiile făcute de Regatul Unit,

     întrucât:

     (1)    Articolul 104 din Tratat stabilește o procedură de deficit excesiv (PDE) pentru a
            garanta că statele membre evită deficitele publice excesive sau le corectează atunci
            când apar.

     (2)    În conformitate cu punctul 5 din Protocolul privind anumite dispoziții cu privire la
            Regatul Unit al Marii Britanii și Irlandei de Nord, obligația din articolul 104
            alineatul (1) din tratat de evitare a deficitelor publice excesive nu se aplică Regatului
            Unit decât dacă trece la a treia fază a uniunii economice și monetare10. Atâta timp cât
            este în faza a doua a uniunii economice și monetare, Regatul Unit trebuie să se
            străduie să evite deficitele excesive, în conformitate cu articolul 116 alineatul (4) din
            tratat.

     (3)    Pactul de stabilitate și creștere are la bază obiectivul finanțelor publice sănătoase ca
            mijloc de întărire a condițiilor propice pentru stabilitatea prețurilor și pentru creșterea
            puternică și durabilă, care conduce la crearea de locuri de muncă.

     (4)    Procedura de deficit excesiv prevăzută la articolul 104 din tratat, definită mai clar prin
            Regulamentul (CE) nr. 1467/97 al Consiliului privind accelerarea și clarificarea
            aplicării procedurii de deficit excesiv11, care face parte din Pactul de stabilitate și
            creștere, prevede luarea unei decizii privind existența unui deficit excesiv. Protocolul
            privind procedura de deficit excesiv anexat la tratat prevede dispoziții suplimentare
            referitoare la aplicarea procedurii de deficit excesiv. Regulamentul (CE) nr. 3605/9312
            al Consiliului stabilește norme și definiții detaliate pentru aplicarea dispozițiilor
            respectivului protocol.

     10
             http://eur-lex.europa.eu/LexUriServ/LexUriServ.do?uri=CELEX:12006E/PRO/25:EN:HTML
     11
             JO L 209, 2.8.1997, p. 6. Regulament modificat prin Regulamentul (CE) nr. 1056/2005 (JO L 174,
             7.7.2005, p.5).
     12
             JO L 332, 31.12.1993, p. 7. Regulament modificat ultima dată prin Regulamentul (CE) nr. 2103/2005
             (JO L 337, 22.12.2005, p. 1).

RO                                                      6                                                        RO
 ---pagebreak---      (5)   Articolul 104 alineatul (5) din tratat cere Comisiei să adreseze Consiliului un aviz, în
           cazul în care consideră că într-un stat membru există sau poate să apară un deficit
           excesiv. Luând în considerare raportul său în conformitate cu articolul 104 alineatul
           (3) din tratat și având în vedere avizul Comitetului economic și financiar în
           conformitate cu articolul 104 alineatul (4), Comisia a concluzionat că în Regatul Unit
           există un deficit excesiv. În consecință, la 2 iulie 2008, Comisia a transmis Consiliului
           un aviz cu privire la Regatul Unit.

     (6)   În conformitate cu articolul 104 alineatul (6) din tratat, Consiliul trebuie să ia în
           considerare orice observații pe care statul membru în cauză dorește să le facă, înainte
           de a decide, pe baza unei evaluări globale, dacă există un deficit excesiv. În cazul
           Regatului Unit, evaluarea globală conduce la următoarele concluzii.

     (7)   La sfârșitul anilor '90, Regatul Unit a făcut eforturi mari de consolidare bugetară.
           Ulterior, guvernul a adoptat o politică bugetară mai relaxată, în principal ca urmare a
           unui obiectiv politic explicit de creștere a cheltuielilor cu serviciile publice. În
           consecință, soldul bugetului general a trecut de la o poziție excedentară la sfârșitul
           anilor '90 la un deficit de 3,2% din PIB în 2003/2004 și de 3,5% în 2004/2005. Cu
           output-gap-ul menținându-se pozitiv în această perioadă, acest lucru a fost echivalent
           cu o deteriorare a soldului structural cu 4¾ puncte procentuale din PIB13 între
           1999/2000 și 2004/2005. La 21 septembrie 2005, Comisia a inițiat o procedură de
           deficit excesiv pentru Regatul Unit cu adoptarea unui raport în conformitate cu
           articolul 104 alineatul (3), iar la 24 ianuarie 2006, Consiliul a decis că în Regatul Unit
           există un deficit excesiv. Poziția bugetară s-a îmbunătățit în 2005/2006 și 2006/2007,
           în ultimul an deficitul global scăzând la 2,6% din PIB. Ținând seama de deficitul pe
           2006/2007 și de previziunile din primăvara anului 2007, Comisia a adoptat la 12
           septembrie 2007 o recomandare de decizie a Consiliului de abrogare a procedurii de
           deficit excesiv împotriva Regatului Unit. La 9 octombrie 2007, ECOFIN a decis să
           abroge procedura de deficit excesiv în conformitate cu articolul 104 alineatul (12) din
           tratat.

     (8)   Conform datelor PDE notificate de autoritățile Regatului Unit în martie 2008 , s-a
           preconizat că în 2008/2009 deficitul public al Regatului Unit va atinge 3,2% din PIB,
           depășind astfel valoarea de referință de 3% din PIB; acest nivel a fost identic cu cel
           publicat în bugetul Regatului Unit din martie 2008, care prezenta și planuri bugetare
           indicând un deficit public de 2,8% din PIB în 2009/2010. Cifrele privind deficitul din
           acest din urmă an sunt mai mici decât cifrele corespunzătoare din previziunile din
           primăvară ale serviciilor Comisiei de 3,3% din PIB, datorită în special diferențelor
           privind creșterea PIB în 2009/2010. Ca urmare a publicării bugetului din martie 2008,
           anunțul de politică, din 13 mai, de reducere a impozitului pe venituri în 2008/2009
           finanțată prin împrumuturi suplimentare, are ca rezultat niveluri planificate ale
           deficitului și datoriei mai mari decât cele din notificare. Toate celelalte condiții
           rămânând neschimbate, acest lucru va conduce la o creștere a nivelului deficitului
           prevăzut de serviciile Comisiei în 2008/2009 la aproximativ 3,5% din PIB14. Deși
           peste valoarea de referință din tratat de 3% din PIB, deficitul planificat pe 2008/2009,

     13
           Estimată de serviciile Comisiei, aplicându-se metodologia comună pentru estimarea output gaps.
     14
           În anunțul guvernului Regatului Unit privind impozitul pe venituri, publicat la 13 mai 2008, costul
           reducerii impozitului pe venit a fost stabilit la 2,7 miliarde GBP în 2008/2009, ceea ce corespunde,
           conform Comisiei, la 0,2% din PIB. Adăugând cifrele deficitului 2008/2009 din previziunile de
           primăvară ale serviciilor Comisiei, se ajunge la un deficit de 3,5% din PIB.

RO                                                     7                                                          RO
 ---pagebreak---             notificat în luna martie 2008, este aproape de această valoare. Excedentul peste
            valoarea de referință de 3% din PIB nu este excepțional. Mai ales, nu rezultă ca urmare
            a unui eveniment neobișnuit aflat în afara controlului autorităților Regatului Unit, nici
            dintr-o scădere severă a activității economice. Previziunile serviciilor Comisiei din
            primăvara anului 2008 preconizează încetinirea creșterii economice a Regatului Unit
            în 2008 și 2009 cu rate anuale sub potențial. Cu toate acestea, creșterea PIB este
            estimată să atingă 1,7% în 2008 și 1,6% în 2009. Excedentul peste valoarea de
            referință de 3% din PIB nu este, de asemenea, considerat temporar, serviciile Comisiei
            previzionând, pe baza politicilor nemodificate, un nivel al deficitul în 2009/2010 tot de
            peste 3% (de 3,3%). Acest lucru indică faptul că cerința din tratat privind criteriul
            deficitului nu este îndeplinită.

     (9)    Nivelul datoriei publice se menține mult sub valoarea de referință de 60% (datele din
            luna martie comunicate în cadrul procedurii de deficit excesiv indică un nivel de 43%
            din PIB15 în exercițiul financiar 2007/2008), deși prevăzut a fi în creștere până în
            2009/2010. Previziunile serviciilor Comisiei estimează că nivelul datoriilor va atinge
            valoarea de aproximativ 47½% din PIB în 2009/2010.

     (10)   În conformitate cu articolul 2 alineatul (4) din Regulamentul (CE) nr. 1467/97, „alți
            factori relevanți” pot fi luați în considerare în decizia Consiliului privind existența
            unui deficit excesiv în conformitate cu articolul 104 alineatul (6), numai dacă este
            îndeplinită integral dubla condiție - ca deficitul să rămână apropiat de valoarea de
            referință și ca excedentul peste valoarea de referință să fie temporar. Dubla condiție nu
            este îndeplinită. În consecință, în etapele care conduc la decizie nu sunt luați în
            considerare alți factori relevanți.

     ADOPTĂ PREZENTA DECIZIE:

                                                     Articolul 1

     Dintr-o evaluare globală rezultă că în Regatul Unit există un deficit excesiv.

                                                     Articolul 2

     Prezenta decizie se adresează Regatului Unit al Marii Britanii și Irlandei de Nord.

     Adoptată la Bruxelles, […]

                                                        Pentru Consiliu
                                                        Președintele
                                                        […]

     15
            Folosind PIB-ul ajustat pentru serviciile de intermediere financiară măsurate indirect (SIFMI).

RO                                                         8                                                  RO


Anunţ juridic important

|

52007SC0621

Recomandare pentru o decizie a Consiliului de abrogare a Deciziei 2005/186/CE privind existenţa unui deficit excesiv în Malta  /* SEC/2007/0621 final */

	[pic] | COMISIA COMUNITĂŢILOR EUROPENE |Bruxelles, 16.5.2007SEC(2007) 621 finalRecomandare pentru oDECIZIE A CONSILIULUIde abrogare a Deciziei 2005/186/CE privind existenţa unui deficit excesiv în Malta(prezentată de Comisie)MEMORANDUM EXPLICATIV1. CONTEXTArticolul 104 din Tratat stabileşte că statele membre trebuie să evite deficitele excesive şi prevede o procedură pentru identificarea şi corectarea acestora. Procedura aplicabilă deficitelor excesive (PDE) este menţionată, de asemenea, în Regulamentul (CE) nr. 1467/97 al Consiliului privind „accelerarea şi clarificarea aplicării procedurii de deficit excesiv”[1], care face parte din Pactul de Stabilitate şi Creştere. În conformitate cu articolul 104 alineatul (2) din Tratat, Comisia trebuie să monitorizeze respectarea disciplinei bugetare pe baza a două criterii, respectiv: (a) în cazul în care deficitul public prevăzut sau real depăşeşte valoarea de referinţă de 3% din PIB (exceptând cazul în care coeficientul de variaţie a ratei deficitului a fost diminuat substanţial şi constant, şi a atins un nivel care se apropie de valoarea de referinţă; fie, în mod alternativ, depăşirea valorii de referinţă este doar excepţională şi temporară, iar coeficientul rămâne aproape de valoarea de referinţă); şi (b) în cazul în care datoria bugetară depăşeşte valoarea de referinţă de 60% din PIB (exceptând cazul în care ponderea datoriei scade suficient şi se apropie de valoarea de referinţă într-un ritm satisfăcător).În conformitate cu Protocolul privind procedura aplicabilă deficitelor excesive anexat la Tratat, Comisia furnizează datele privind punerea în aplicare a PDE. În cadrul aplicării acestui Protocol, statele membre trebuie să transmită datele privind deficitele şi datoriile publice, şi variabilele conexe, de două ori pe an, înainte de 1 aprilie şi respectiv 1 octombrie, în conformitate cu articolul 4 din Regulamentul (CE) nr. 3605/93 al Consiliului[2],[3].La 12 mai 2004, Comisia a iniţiat PDE pentru Malta prin adoptarea unui raport în conformitate cu articolul 104 alineatul (3), pe baza unui deficit public general de 9.7% din PIB şi a unei datorii publice de 72% din PIB în 2003[4]. La 5 iulie 2004, Consiliul a decis, pe baza unei recomandări a Comisiei, că în Malta există un deficit excesiv în conformitate cu articolul 104 alineatul (6)[5]. În acelaşi timp, şi pe baza unei recomandări a Comisiei, Consiliul a adresat Maltei recomandări în conformitate cu articolul 104 alineatul (7) în vederea soluţionării situaţiei de deficit excesiv, cel târziu până în 2006[6].În recomandarea sa, în conformitate cu articolul 104 alineatul (7), Consiliul a făcut următoarele recomandări autorităţilor malteze:-  „să pună capăt situaţiei actuale de deficit excesiv cât de rapid cu putinţă;-  să ia măsuri pe termen mediu pentru atingerea obiectivului de a aduce deficitul sub 3% din PIB în 2006 într-o manieră fiabilă şi durabilă, în conformitate cu măsurile de reducere a deficitului specificate în avizul Consiliului din 5 iulie 2004 privind programul de convergenţă prezentat în mai 2004;-  să pună în aplicare cu rigurozitate măsurile preconizate în programul de convergenţă din mai 2004, în special cele de natură structurală, orientate înspre raţionalizarea şi reducerea cheltuielilor;-  să ia măsuri eficiente până la 5 noiembrie 2004 privind măsurile preconizate în vederea realizării obiectivului de deficit pentru 2005;-  să asigure încetarea şi respectiv inversarea creşterii ponderii deficitului în 2005, în conformitate cu avizul Consiliului privind programul de convergenţă prezentat în mai 2004”.În plus, Consiliul a invitat autorităţile malteze să „asigure menţinerea consolidării bugetare către o poziţie bugetară echilibrată sau în exces, pe termen mediu, după ce deficitul excesiv a fost corectat.”Tabel 1: Ajustare avizată de Consiliu la 5 iulie 2004% din PIB, cu excepţia unor dispoziţii contrare | 2003 | 2004 | 2005 | 2006 | 2007 |Balanţa publică generală Datorie publică brută m.p.: creştere reală PIB (%) | -9.7 72.0 -1.7 | -5.2 72.1 1.1 | -3.7 72.4 1.7 | -2.3 70.5 2.1 | -1.4 70.4 2.1 |Sursă : Recomandarea Consiliului către Malta în conformitate cu articolul 104 alineatul (7) şi avizul Consiliului privind programul de convergenţă din mai 2004 al Maltei, ambele adoptate la 5 iulie 2004.La 22 decembrie 2004, Comisia a concluzionat, într-o comunicare[7] de care Consiliul a luat notă la 18 ianuarie 2005, că guvernul maltez a luat, ca răspuns la recomandarea Consiliului, măsuri eficiente privind măsurile preconizate în vederea realizării obiectivului de deficit pentru 2005 până la termenul limită de 5 noiembrie 2004.În conformitate cu articolul 104 alineatul (12), o decizie a Consiliului privind existenţa unui deficit excesiv ar trebui abrogată, pe baza unei recomandări a Comisiei, atunci când, în opinia Consiliului, deficitul excesiv din statul membru în cauză a fost corectat.2. EVOLUŢII RECENTE PRIVIND DEFICITULPotrivit ultimelor informaţii, deficitul public general a atins un nivel de 10% din PIB în 2003, inclusiv o tranzacţie punctuală de creştere a cheltuielilor cu 2.9% din PIB, cu privire la restructurarea a două companii publice de şantier naval. Prin urmare, raportul cheltuieli-PIB a urmat o tendinţă descendentă, scăzând la 4.9% din PIB în 2004, respectiv 3.1% din PIB în 2005.Pe baza datelor furnizate de Comisie (Eurostat)[8] în conformitate cu articolul 8g alineatul (1) din Regulamentul (CE) nr. 3605/93, în urma notificării primite din partea Maltei înainte de 1 aprilie 2007, deficitul public general era, în 2006[9], de 2.6% din PIB.Deşi rezultatele pentru deficitul public general înregistrat în 2004 şi 2005 au fost oarecum mai bune decât măsurile de reducere a deficitului recomandate de Consiliu în conformitate cu articolul 104 alineatul (7), deficitul pe 2006 a fost uşor superior. Totuşi, raportul cheltuieli-PIB pe 2006 a fost puţin mai bun decât obiectivul oficial stabilit în actualizarea programului de convergenţă din ianuarie 2006 (2.7%).Scăderea deficitului public general a început în condiţii de creştere nefavorabile şi a continuat în contextul recentei schimbări favorabile în economie. Ajustarea totală pentru perioada 2003-2006 s-a ridicat la 7.4 puncte procentuale din PIB. Aproximativ patru puncte procentuale din reducerea ponderii deficitului pentru perioada 2003-2006 au fost justificate de venituri mai mari, reflectând schimbările în impozitarea indirectă, precum şi eforturile guvernului de a realiza o colectare a taxelor mai eficientă în cursul acestor ani. Un raport cheltuieli-PIB mai scăzut explică procentele restante de 3½[10], ceea ce a fost susţinut de o scădere a cheltuielilor totale de capital, în principal datorită unui recurs mai ridicat la operaţiuni punctuale (spre exemplu, vânzarea de pământ, care este în mod convenţional considerată cheltuială negativă). Într-adevăr, între 2004 şi 2006, operaţiunile punctuale de reducere a deficitului s-au ridicat la aproximativ 1% din PIB pe an. Fără operaţiunile punctuale, deficitul înregistrat în 2006 ar fi rămas deasupra valorii de referinţă, la 3.3% din PIB.În termeni structurali, adică ajustaţi pentru măsurile ciclice, punctuale şi alte măsuri temporare, se estimează că deficitul s-a îmbunătăţit de la un nivel de aproximativ 6½% din PIB, în 2003, la aproximativ 3¾%, în 2005. În 2006, deficitul structural a scăzut mai departe la 2¾% din PIB[11].În recomandarea sa din articolul 104 alineatul (7), Consiliul a invitat Malta să ia măsuri structurale concepute pentru raţionalizarea şi reducerea cheltuielilor publice. În cursul perioadei 2004-2006, mai multe măsuri de acest tip au fost puse în aplicare. În mod specific, măsurile vizau reducerea locurilor de muncă în sectorul public, îmbunătăţirea practicilor profesionale şi creşterea eficienţei globale în întreprinderile publice cheie, cu scopul de a reduce transferurile publice. Entităţile publice considerate ca având un rol strategic de referinţă au fost restructurate, iar altele, identificate ca fiind auxiliare, au fost privatizate. În afară de aceasta, angajarea în serviciul public a fost făcută pe o bază de nevoi stricte. Creşterile limitate în venituri şi salarii prevăzute în noul acord multianual colectiv pentru angajaţii din serviciul public, pentru perioada 2005-2010, au constituit un alt factor care a contribuit la reducerea cheltuielilor publice ca parte din PIB. Controlul cheltuielilor a fost de asemenea realizat prin înăsprirea condiţiilor de eligibilitate pentru beneficiile sociale şi instituirea infrastructurii necesare pentru reducerea fraudelor.3. PROGNOZE DE DEFICIT PE 2007 şI MAI DEPARTEÎn conformitate cu prognoza din primăvara 2007 a serviciilor Comisiei, se estimează că deficitul bugetar general va continua să scadă, atingând 2.1% din PIB în 2007 şi, în conformitate cu scenariul de menţinere a politicii, 1.6% din PIB în 2008. Aceasta se aşteaptă să se realizeze în contextul creşterii economice durabile în perioada prognozată. Deficitul bugetar general mai scăzut pentru 2007 se explică prin reducerea ponderii cheltuielilor nu cu mult mai puţin de 1 punct procentual din PIB. Reducerea ponderii cheltuielilor curente, susţinută de o reducere a cheltuielilor publice legate de consum şi dobânzi, este estimată să compenseze creşterea capitalului fix brut din sectorul public. Pentru 2008, reducerea raportului cheltuieli-PIB se justifică printr-o reducere estimată a raportului total cheltuieli-PIB, susţinut în principal de o scădere puternică a investiţiilor publice legate de finalizarea lucrărilor de amenajare pentru un important plasament medical. Exprimat ca proporţie din PIB, se estimează că venitul total se va diminua în 2007 şi 2008 în principal datorită unei scăderi a impozitelor directe şi contribuţii sociale. Se anticipează că recursul la tranzacţii punctuale în 2007 şi 2008 va fi mai scăzut decât în ultimii ani[12]. Fără tranzacţii punctuale, deficitul, în conformitate cu prognoza de primăvară a serviciilor Comisiei, ar fi sub valoarea de referinţă de 3% din PIB în 2007 (2.7% din PIB) şi ar continua să scadă în 2008 (1.6%)[13].În comparaţie cu notificarea fiscală din aprilie 2007, prognoza serviciilor Comisiei din primăvara 2007 estimează măsuri puţin mai precaute de reducere a deficitului bugetar general. Pe 2007, diferenţa se ridică la 0.2% din PIB şi se datorează în principal contribuţiilor sociale mai scăzute care sunt în conformitate cu progresele estimate în ceea ce priveşte compensarea angajaţilor. În 2008, diferenţa în raportul cheltuieli-PIB se ridică la 0.7% din PIB. Aceasta se datorează în principal faptului că autorităţile naţionale anticipează cheltuieli mai scăzute atât în termeni de compensare a angajaţilor din sectorul public, cât şi în termeni de cumpărare de bunuri şi servicii.În conformitate cu prognoza serviciilor Comisiei din primăvara 2007, se estimează că deficitul structural (adică deficitul ajustat ciclic, fără a include măsurile punctuale şi alte măsuri temporare) se va îmbunătăţi în 2007 şi 2008. De la mai puţin de 2¾% din PIB în 2006, se estimează că deficitul structural se va diminua în mod marginal în 2007, până la puţin peste 2½% din PIB în 2007 şi, în condiţiile menţinerii politicii, mai semnificativ în 2008, la aproximativ 1½%. Eforturile coroborate din perioada 2006-2008, de puţin peste un procent din PIB, par să respecte recomandarea Consiliului în conformitate cu articolul 104 alineatul (7) care invita la „consolidare bugetară durabilă” în vederea realizării obiectivului pe termen mediu (OTM) pentru poziţia bugetară (pentru Malta, o poziţie bugetară echilibrată în termeni structurali) după corectarea deficitului excesiv. Deşi eforturile din 2007 sunt limitate, ajustarea medie din 2007-2008 pare să fie conformă, în linii mari, cu îmbunătăţirea structurală anuală de 0.5% din PIB specificată în Pactul de stabilitate şi creştere pentru zona euro şi statele membre participante la ERM (MCS) II.În avizul său din 27 februarie 2007 privind actualizarea din decembrie 2006 a programului de convergenţă[14], Consiliul a constatat că programul nu vizează realizarea OTM în cadrul perioadei de program (care se încheie în 2009). În afară de aceasta, deşi ritmul ajustării spre OTM înscris în program, în anii care urmează corectării deficitului excesiv, a fost considerat a fi în conformitate cu Pactul de stabilitate şi creştere, Consiliul a afirmat de asemenea că existau anumite riscuri în previziunile bugetare din program, în special cu privire la estimările macroeconomice pozitive pe 2008 şi 2009.4. DEZVOLTăRI şI PROGNOZE DE DATORIIDatoria publică generală a depăşit marja de 60% a valorii de referinţă din PIB în 2001. Aceasta dintâi a atins punctul maxim de aproape 74% din PIB în 2004. Potrivit recomandării Consiliului, în conformitate cu articolul 104 alineatul (7), creşterea datoriei publice generale a fost oprită şi inversată în 2005, atingând 72.4% din PIB, datorită unui surplus primar şi încasărilor din privatizare. O reducere ulterioară a fost înregistrată în 2006 când proporţia datoriilor a fost de 66.5% din PIB, în mare parte datorită încasărilor importante provenite din privatizare care s-au ridicat la aproximativ 3.5% din PIB.În conformitate cu prognoza serviciilor Comisiei din primăvara 2007, se estimează că raportul datorie-PIB va continua să înregistreze o tendinţă descendentă în 2007 şi 2008. Pe 2007, se estimează că datoria publică generală va scădea sub 66% din PIB şi va continua să scadă în 2008, în condiţiile previziunii de menţinere a politicii, la 64¼%.5. CONCLUZIIDeficitul public general brut a scăzut de la 10% din PIB în 2003 la 2.6% în 2006, sub valoarea de referinţă de 3% din PIB. În pofida unei serii de tranzacţii punctuale (în lipsa cărora deficitul în 2006 s-ar situa în continuare peste valoarea de referinţă), măsurile fundamentale de reducere a deficitului sunt esenţial de natură permanentă. În 2006, soldul structural, adică soldul ajustat ciclic, fiind excluse măsurile punctuale şi alte măsuri temporare, s-a îmbunătăţit cu puţin mai mult de 1% din PIB. În conformitate cu prognoza serviciilor Comisiei din primăvara 2007, se estimează că deficitul bugetar va scădea la 2.1% din PIB în 2007 şi, în condiţiile menţinerii politicii, la 1.6% în 2008, estimându-se că măsurile punctuale de reducere a deficitului vor dispărea încet. Aceasta indică faptul că deficitul a fost adus sub valoarea de referinţă de 3% din PIB într-o manieră fiabilă şi durabilă.Datoria publică brută a înregistrat o scădere faţă de punctul maxim de 73.9% din PIB, în 2004, la 66.5% în 2006. În conformitate cu prognoza serviciilor Comisiei din primăvara 2007, se estimează că ponderea datoriilor va continua să scadă la aproape 64% din PIB până în 2008 (în condiţiile menţinerii politicii).Dintr-o evaluare globală, rezultă că situaţia de deficit excesiv din Malta a fost corectată. În consecinţă, Comisia recomandă Consiliului să abroge deciziile sale privind existenţa unui deficit excesiv în Malta.Tabel 2: Dezvoltări bugetare, 2003-2008Recomandare pentru oDECIZIE A CONSILIULUIde abrogare a Deciziei 2005/186/CE privind existenţa unui deficit excesiv în MaltaCONSILIUL UNIUNII EUROPENE,având în vedere Tratatul de instituire a Comunităţii Europene, şi în special articolul 104 alineatul (12),având în vedere recomandarea Comisiei,întrucât:(1) Prin Decizia 2005/186/CE a Consiliului[15], în urma unei recomandări a Comisiei în conformitate cu articolul 104 alineatul (6) din Tratat, a fost decis că în Malta există un deficit excesiv. Consiliul a constatat că deficitul public general era de 9.7% din PIB în 2003 (din care 2.9% din PIB se datora unei operaţiuni punctuale), peste valoarea de referinţă de 3% din PIB, iar datoria publică brută era de 72% din PIB şi era susceptibilă să devieze mai departe de la valoarea de referinţă de 60% din PIB în 2004.(2) La 5 iulie 2004, în conformitate cu articolul 104 alineatul (7) din Tratat şi cu articolul 3 alineatul (4) din Regulamentul (CE) nr. 1467/97 al Consiliului din 7 iulie 1997 privind accelerarea şi clarificarea aplicării procedurii de deficit excesiv[16], Consiliul a adresat Maltei o recomandare, în baza unei recomandări a Comisiei, în vederea soluţionării situaţiei de deficit excesiv cel târziu până în 2006. Recomandarea a fost făcută publică.(3) În conformitate cu articolul 104 alineatul (12) din Tratat, o decizie a Consiliului privind existenţa unui deficit excesiv urmează să fie abrogată atunci când deficitul excesiv din statul membru interesat este, în opinia Consiliului, corectat.(4) În conformitate cu Protocolul privind procedura aplicabilă deficitelor excesive, anexat la Tratat, Comisia furnizează datele pentru punerea în aplicare a procedurii. În cadrul aplicării acestui Protocol, statele membre trebuie să transmită date privind deficitele şi datoriile publice şi alte variabile conexe de două ori pe an, înainte de 1 aprilie şi respectiv 1 octombrie, în conformitate cu articolul 4 din Regulamentul (CE) nr. 3605/93 al Consiliului din 22 noiembrie 1993 referitor la aplicarea Protocolului privind procedura deficitului excesiv anexată Tratatului de instituire a Comunităţii Europene[17].(5) Pe baza datelor furnizate de Comisie (Eurostat) în conformitate cu articolul 8g alineatul (1) din Regulamentul (CE) nr. 3605/93, ca urmare a notificării din partea Maltei înainte de 1 aprilie 2007 şi în ceea ce priveşte prognoza serviciilor Comisiei din primăvara 2007, se înregistrează următoarele concluzii:-  Deficitul public general a fost redus de la 10% din PIB în 2003 la 2.6% din PIB în 2006, ceea ce este sub valoarea de referinţă a deficitului de 3% din PIB. Aceasta se traduce printr-o ameliorare uşoară faţă de obiectivul stabilit pentru 2006 în actualizarea din ianuarie 2006 a programului de convergenţă, deşi depăşeşte oarecum obiectivele susţinute de Consiliu în recomandarea sa, în conformitate cu articolul 104 alineatul (7),-  Mai mult de jumătate (aproximativ patru puncte procentuale) din cele 7.4 procente din reducerea PIB în ponderea deficitului între 2003 şi 2006 se justifică prin venituri mai ridicate, reflectând schimbările în impozitarea indirectă precum şi o colectare a taxelor mai eficientă. Un raport cheltuieli-PIB mai scăzut explică cele 3.5 procente restante[18], în parte reflectând recursul mai ridicat la operaţiunile punctuale (spre exemplu vânzări de pământ, care sunt în mod convenţional considerate cheltuieli negative). În afară de aceasta, restrângerea cheltuielilor a fost atinsă prin reducerea şi restructurarea entităţilor publice, restricţii în angajarea în serviciile publice şi control în plăţile sociale. Operaţiunile punctuale de reducere a deficitului s-au ridicat la aproximativ 1% din PIB între 2004 şi 2006. Fără operaţiunile punctuale (0.7% din PIB), deficitul înregistrat în 2006 ar fi rămas deasupra valorii de referinţă, la 3.3% din PIB. Îmbunătăţirea soldului structural (adică soldul ajustat ciclic, fiind excluse măsurile punctuale şi alte măsuri temporare) în 2006, este estimat la puţin peste 1% din PIB,-  Pentru 2007, prognoza serviciilor Comisiei din primăvara 2007 estimează că deficitul va fi redus în continuare, până la 2.1% din PIB, datorită economiilor adiţionale de consum. Operaţiunile punctuale sunt preconizate la 0.6% din PIB, aproximativ asemănătoare ca proporţie faţă de anul precedent, astfel încât, chiar în lipsa operaţiunilor punctuale, deficitul s-ar situa sub valoarea de referinţă. Aceste estimări sunt, în linii mari, conforme cu prognoza oficială a deficitului de 1.9% din PIB stabilită în notificarea din aprilie 2007. Pentru 2008, prognoza din primăvară estimează, în condiţiile menţinerii politicii, o reducere ulterioară a deficitului la 1.6% din PIB (fără recurs la operaţiuni punctuale). Aceasta indică faptul că deficitul a fost adus sub pragul de 3% din PIB într-o manieră fiabilă şi durabilă. Se estimează că soldul structural se va îmbunătăţi în mod marginal în 2007 şi, în condiţiile menţinerii politicii, cu 1 punct procentual adiţional în 2008. Acest lucru trebuie privit din perspectiva nevoii de a înregistra progrese spre obiectivul pe termen mediu (OTM) pentru poziţia bugetară, care pentru Malta este o poziţie bugetară echilibrată în termeni structurali,-  Datoria bugetară s-a diminuat faţă de punctul maxim de 73.9% din PIB în 2004 la 66.5% în 2006. În conformitate cu prognoza serviciilor Comisiei din primăvara 2007, se estimează că ponderea datoriilor va continua să scadă la aproximativ 64.3% până la sfârşitul lui 2008, apropiindu-se astfel mai mult de valoarea de referinţă de 60% din PIB.(6) În opinia Consiliului, deficitul excesiv în Malta a fost corectat, iar Decizia 2005/186/CE ar trebui abrogată în consecinţă.ADOPTĂ PREZENTA DECIZIE:Articolul 1Dintr-o evaluare globală rezultă că situaţia deficitului excesiv în Malta a fost corectată.Articolul 2Decizia 2005/186/CE se abrogă.Articolul 3Prezenta decizie se adresează Republicii Malta.Adoptată la Bruxelles,Pentru ConsiliuPreşedintele [1] JO L 209, 2.8.1997, p. 6. Regulament, astfel cum a fost modificat prin Regulamentul (CE) nr. 1056/2005 (JO L 174, 7.7.2005, p. 5).[2] JO L 332, 31.12.1993, p. 7. Regulament, astfel cum a fost modificat prin Regulamentul (CE) nr. 2103/2005 (JO L 337, 22.12.2005, p. 1).[3] Cea mai recentă notificare a Maltei poate fi găsită la:http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.[4] SEC(2004) 580.[5] JO L 62, 9.3.2005, p. 21.[6] Toate documentele privind PDE pentru Malta pot fi găsite la următoarea adresă:http://ec.europa.eu/economy_finance/about/activities/sgp/edp_list_en.htm.[7] SEC(2004) 1630.[8] Comunicat de presă al Eurostat nr. 55 din 23 aprilie 2007.[9] Coeficienţii de variaţie a ratei deficitului sunt în general revizuiţi – ascendent sau descendent – după publicarea primelor rezultate în raportul din primăvară. Pentru majoritatea statelor membre UE, revizuirile sunt în general relativ mici şi în medie foarte puţin diferite de zero. În cazul Maltei, având în vedere distanţa între deficitul raportat în prezent pentru 2006 şi valoarea de referinţă a deficitului, există o probabilitate scăzută ca orice potenţială revizuire viitoare a conturilor publice să ridice proporţia deficitului 2006 la un nivel de peste 3% din PIB.[10] Calculul valorii nete a operaţiunilor substanţiale de creştere a cheltuielilor punctuale în 2003 cu 2.9% din PIB, cu privire la restructurizarea datoriei şantierelor navale, ar implica o reducere mai mică a ponderii cheltuielilor cu 0.4 puncte procentuale în perioada 2003-2006.[11] Ar trebui subliniat faptul că există dificultăţi semnificative în calcularea diferenţelor între rezultate şi echilibrul structural în multe state membre, în special cele mai mici, cum ar fi Malta, în principal datorită indisponibilităţii tuturor datelor necesare.[12] Tranzacţiile punctuale pentru 2006 şi 2007 au fost revizuite după programul de convergenţă actualizat din 2006 astfel încât să ia în considerare o operaţiune (vânzare de pământ) finalizată în 2007 şi înregistrată în mod corespunzător ca o măsură de reducere a deficitului în anul respectiv.[13] S-a constatat că, pe 2008, autorităţile malteze planifică tranzacţii punctuale de reducere a deficitului (vânzare de pământ) care se ridică la 0.2% din PIB.[14] JO C 72, 29.3.2007, p. 9.[15] JO L 62, 9.3.2005, p. 21.[16] JO L 209, 2.8.1997, p. 6. Regulament astfel precum modificat prin Regulamentul (CE) nr. 1056/2005 (JO L 174, 7.7.2005, p. 5).[17] JO L 332, 31.12.1993, p. 7. Regulament, astfel cum a fost modificat ultima dată prin Regulamentul (CE) nr. 2103/2005 (JO L 337, 22.12.2005, p. 1).[18] Ponderea cheltuielilor ar fi scăzut mai puţin dacă operaţiunea substanţială punctuală de creştere a cheltuielilor legată de restructurizarea datoriei şantierelor navale cu aproximativ 3% din PIB în 2003 este exclusă.


               COMISIA EUROPEANĂ
            Bruxelles, 22.5.2017
            COM(2017) 530 final
            Recomandare de
            DECIZIE A CONSILIULUI
            de abrogare a Deciziei 2010/288/UE privind existența unui deficit excesiv în Portugalia

               Recomandare de

               DECIZIE A CONSILIULUI

               de abrogare a Deciziei 2010/288/UE privind existența unui deficit excesiv în Portugalia

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 126 alineatul (12),

               având în vedere recomandarea Comisiei,

               întrucât:

               (1)La 2 decembrie 2009, în urma unei recomandări a Comisiei, Consiliul a decis, prin Decizia 2010/288/UE
                  1
               , în conformitate cu articolul 126 alineatul (6) din Tratat, că în Portugalia există un deficit excesiv. Consiliul a constatat că deficitul public planificat pentru 2009 era de 5,9 % din PIB, depășind astfel valoarea de referință de 3 % din PIB prevăzută în tratat. S-a preconizat ca datoria publică brută, care a depășit, începând din 2005, valoarea de referință de 60 % din PIB prevăzută în tratat, urma să atingă 74,5 % din PIB în 2009.

               (2)La aceeași dată, în conformitate cu articolul 126 alineatul (7) din tratat și cu articolul 3 alineatul (4) din Regulamentul (CE) nr. 1467/97,
                  2
                pe baza unei recomandări a Comisiei, Consiliul a adresat Portugaliei o recomandare în vederea încetării situației de deficit excesiv până cel târziu în 2013. Consiliul a stabilit, de asemenea, termenul de 2 iunie 2010 pentru aplicarea unor acțiuni eficace.

               (3)În urma solicitării autorităților portugheze de a beneficia de asistență financiară din partea Uniunii, din partea statelor membre a căror monedă este euro și din partea Fondului Monetar Internațional (FMI), Consiliul a acordat asistență financiară Portugaliei. Memorandumul de înțelegere privind condițiile specifice de politică economică dintre Comisie și autoritățile portugheze a fost semnat la 17 mai 2011
                  3
               . Ulterior, Consiliul a transmis două noi recomandări Portugaliei, la 9 octombrie 2012 și la 21 iunie 2013, în temeiul articolului 126 alineatul (7) din tratat, care au prelungit termenul pentru corectarea deficitului excesiv până în 2014 și, respectiv, în 2015. În ambele cazuri, Consiliul a considerat că Portugalia a întreprins acțiuni eficace, însă a constatat că au apărut evenimente economice negative și neprevăzute, cu consecințe nefavorabile majore pentru finanțele publice. În conformitate cu dispozițiile articolului 10 alineatul (2) litera (a) din Regulamentul (UE) nr. 472/2013
                  4
               , Portugalia a fost scutită de obligația unei raportări separate în cadrul procedurii de deficit excesiv, transmițând în schimb rapoarte în cadrul programului de ajustare macroeconomică
                  5
               .

               (4)În conformitate cu articolul 126 alineatul (8) din tratat, Consiliul a concluzionat, la 12 iulie 2016, că Portugalia nu a luat măsuri eficace ca răspuns la Recomandarea Consiliului din 21 iunie 2013. La 8 august 2016, Consiliul a adoptat o decizie în conformitate cu articolul 126 alineatul (9) din tratat, invitând Portugalia să ia măsurile de reducere a deficitului considerate necesare pentru remedierea situației de deficit excesiv, stabilind astfel un nou termen pentru corectarea deficitului, și anume până în 2016. Consiliul a stabilit, de asemenea, termenul de 15 octombrie 2016 pentru aplicarea unor acțiuni eficace.

               (5)La 16 noiembrie 2016, Comisia a concluzionat că Portugalia a luat măsuri eficace în conformitate cu decizia Consiliului din 8 august 2016 în temeiul articolului 126 alineatul (9) din tratat.

               (6)În conformitate cu articolul 4 din Protocolul privind procedura aplicabilă deficitelor excesive anexat tratatelor, Comisia furnizează datele necesare pentru punerea în aplicare a procedurii. În cadrul aplicării protocolului respectiv, statele membre trebuie să notifice datele privind deficitele și datoriile publice și variabilele conexe de două ori pe an, înainte de 1 aprilie și, respectiv, 1 octombrie, în conformitate cu articolul 3 din Regulamentul (CE) nr. 479/2009
                  6
               .

               (7)Consiliul ar trebui să ia o decizie pentru a abroga decizia privind existența unui deficit excesiv pe baza datelor notificate. În plus, o decizie privind existența unui deficit excesiv ar trebui să fie abrogată numai în cazul în care previziunile Comisiei vor indica faptul că, în perioada analizată în previziuni
                  7
               , deficitul nu va depăși valoarea de referință de 3 % din PIB prevăzută în tratat.

               (8)Pe baza datelor furnizate de Comisie (Eurostat) în conformitate cu articolul 14 din Regulamentul (CE) nr. 479/2009, ca urmare a notificării primite din partea Portugaliei în aprilie 2017, pe baza Programului de stabilitate din 2017 și pe baza previziunilor Comisiei din primăvara anului 2017, se desprind următoarele concluzii:

               –După ce a atins 4,4 % din PIB în 2015 (3,1 % din PIB excluzând măsurile cu caracter excepțional), deficitul public general a fost redus la 2,0 % din PIB în 2016 (2,3 % din PIB excluzând măsurile cu caracter excepțional). Comparativ cu obiectivele bugetului pe 2016, reducerea deficitului în 2016 a fost determinată, în principal, de limitarea cheltuielilor curente (-0,9 % din PIB), în special în ceea ce privește consumul intermediar, și de o subutilizare a cheltuielilor de capital (-0,5 % din PIB), ceea ce a compensat scăderea veniturilor (1,1 % din PIB), atât în cazul veniturilor fiscale, cât și al celor nefiscale.

               –Programul de stabilitate pentru 2017-2021, transmis de guvernul portughez la 28 aprilie 2017, preconizează scăderea deficitului public la 1,5 % din PIB în 2017 și la 1,0 % din PIB în 2018. Previziunile Comisiei din primăvara anului 2017 preconizează un deficit de 1,8 % din PIB în 2017 și de 1,9 % din PIB în 2018, acesta rămânând astfel, pe perioada analizată în previziuni, sub valoarea de referință de 3 % din PIB prevăzută în tratat. Aceste previziuni nu iau în calcul potențiala accentuare a deficitului ca urmare a măsurilor de sprijin în favoarea băncilor
                  8
               , care nu ar trebui să pună în pericol reducerea durabilă a deficitului.

               –Soldul structural, care reprezintă soldul public general ajustat în funcție de ciclul economic și nu include măsurile cu caracter excepțional și alte măsuri temporare, s-a îmbunătățit cu 0,3 % din PIB în 2016.

               –Ponderea datoriei publice brute în PIB a crescut la 130,4 % în 2016, față de 129,2 % în 2015, din cauza ajustărilor stoc-flux. Conform previziunilor Comisiei din primăvara anului 2017, ponderea datoriei ar urma să scadă la 128,5 % în 2017 și la 126,2 % în 2018 datorită excedentelor primare.

               (9)În conformitate cu articolul 126 alineatul (12) din tratat, o decizie a Consiliului privind existența unui deficit excesiv ar urma să fie abrogată în momentul în care deficitul excesiv din statul membru în cauză va fi, în opinia Consiliului, corectat.

               (10)Din punctul de vedere al Consiliului, deficitul excesiv din Portugalia a fost corectat și, în consecință, Decizia 2010/288/UE ar trebui să fie abrogată.

               (11)Începând din 2017, anul următor corectării deficitului excesiv, Portugalia va face obiectul componentei preventive a Pactului de stabilitate și de creștere și ar trebui să înregistreze progrese într-un ritm adecvat în vederea atingerii obiectivului bugetar pe termen mediu, inclusiv prin respectarea criteriului de referință privind cheltuielile și a criteriului datoriei, în conformitate cu articolul 2 alineatul (1a) din Regulamentul (CE) nr. 1467/97,

               ADOPTĂ PREZENTA DECIZIE:

               Articolul 1

               În urma unei evaluări globale, a rezultat că situația deficitului excesiv din Portugalia a fost corectată.

               Articolul 2

               Decizia 2010/288/UE se abrogă.

               Articolul 3

               Prezenta decizie se adresează Republicii Portugheze.

               Adoptată la Bruxelles,

                     Pentru Consiliu

                     Președintele

                     (1)
                  Decizia 2010/288/UE a Consiliului din 2 decembrie 2009 privind existența unui deficit excesiv în Portugalia (JO L 125, 21.5.2010, p. 44).

                     (2)
                  Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (JO L 209, 2.8.1997, p. 6).

                     (3)
                  Decizia de punere în aplicare 2011/344/UE a Consiliului din 17 mai 2011 privind acordarea de asistență financiară din partea Uniunii pentru Portugalia (JO L 159, 17.6.2011, p. 88).

                     (4)
                  Regulamentul (UE) nr. 473/2013 al Parlamentului European și al Consiliului din 21 mai 2013 privind dispozițiile comune pentru monitorizarea și evaluarea proiectelor de planuri bugetare și pentru asigurarea corectării deficitelor excesive ale statelor membre din zona euro (JO L 140, 27.5.2013, p. 11).

                     (5)
                  Toate documentele referitoare la procedurile de deficit excesiv pot fi consultate la adresa:

                     https://ec.europa.eu/info/business-economy-euro/economic-and-fiscal-policy-coordination/eu-economic-governance-monitoring-prevention-correction/stability-and-growth-pact/corrective-arm-excessive-deficit-procedure/excessive-deficit-procedures-overview_en

                     (6)
                  Regulamentul (CE) nr. 479/2009 al Consiliului din 25 mai 2009 privind aplicarea Protocolului privind procedura aplicabilă deficitelor excesive anexat la Tratatul de instituire a Comunității Europene (JO L 145, 10.6.2009, p. 1).

                     (7)
                  În conformitate cu „Specificațiile privind punerea în aplicare a Pactului de stabilitate și de creștere și orientările referitoare la forma și conținutul programelor de stabilitate și de convergență”, adoptate de Comitetul economic și financiar la 5 iulie 2016, disponibile la adresa:

                     http://ec.europa.eu/economy_finance/economic_governance/sgp/legal_texts/index_en.htm

                  .

                     (8)
                  Decizia Comisiei din 10 martie 2017 privind ajutorul de stat SA.47178 - Portugalia - recapitalizarea Caixa Geral de Depósitos, S.A.,

                     http://europa.eu/rapid/press-release_IP-17-556_en.htm